smcproject/ml-wiki-sentences huggingface dataset:
ഗ്ലാസ്പെലിന് റെയ്മണ്ട് എന്ന പേരിൽ ഒരു മൂത്ത സഹോദരനും ഫ്രാങ്ക് എന്ന പേരിൽ ഒരു ഇളയ സഹോദരനുമുണ്ടായിരുന്നു.
ഐയവയിലെ ഡാവൻ‌പോർട്ടിന്റെ പടിഞ്ഞാറെ അറ്റത്തുള്ള മിസിസിപ്പി നദിയുടെ ചെങ്കുത്തായ പ്രദേശത്തിനു തൊട്ടുതാഴെ സ്ഥിതിചെയ്തിരുന്ന ഒരു ഗ്രാമീണ കുടുംബത്തിലാണ് അവർ വളർന്നത്.
ബ്ലാക്ക് ഹോക്ക് പർച്ചേസിനെ തുടർന്ന് ഫെഡറൽ ഗവൺമെന്റിൽ നിന്ന് അവളുടെ പ്രപിതാമഹനായിരുന്ന ജെയിംസ് ഗ്ലാസ്പെലാണ് ഈ സ്വത്ത് വാങ്ങിയിരുന്നത്.
കുടുംബ കൃഷിസ്ഥലം പാർപ്പിട വികസനത്താൽ വലയം ചെയ്യപ്പെട്ടപ്പോൾ, ഗ്ലാസ്‌പെലിന്റെ ലോകവീക്ഷണം മുത്തശ്ശിയുടെ ആദ്യകാല കഥകളാൽ രൂപപ്പെടുത്തപ്പെട്ടു.
അയോവയ്ക്ക് സംസ്ഥാനപദവി ലഭിക്കുന്നതിനു മുമ്പുള്ള വർഷങ്ങളിൽ ഇന്ത്യൻ വംശജർ പതിവായി ഫാമിലേക്ക് പോയിരുന്നതായി അവർ പറഞ്ഞു.
ബ്ലാക്ക് ഹോക്കിന്റെ പൂർവ്വിക ഗ്രാമത്തിൽ നിന്ന് നേരിട്ട് നദിക്ക് കുറുകെ സ്ഥിതിചെയ്യുന്ന ഒരു സ്ഥലത്തു വളർന്ന ഗ്ലാസ്പെലിനെ അമേരിക്കക്കാർ ഭൂമിയുടെ യോഗ്യരായ അവകാശികളായിരിക്കണം എന്നെഴുതിയ സൌക്ക് നേതാവിന്റെ ആത്മകഥയും സ്വാധീനിച്ചിരുന്നു.
1893 ലെ മഹാമാന്ദ്യകാലത്ത്, പിതാവ് ഫാം വിൽക്കുകയും കുടുംബം ഡേവൻപോർട്ടിലേക്ക് മാറുകയും ചെയ്തു.
നഗരത്തിലെ പബ്ലിക് സ്കൂളുകളിലെ സമർത്ഥയായ ഒരു വിദ്യാർത്ഥിനിയായിരുന്ന ഗ്ലാസ്പെൽ, ഒരു നൂതനമായ പഠന കോഴ്സ് തെരഞ്ഞെടുക്കുകയും 1894 ലെ ബിരുദദാനച്ചടങ്ങിൽ ആമുഖ പ്രസംഗം നടത്തുകയും ചെയ്തു.
പതിനെട്ടാം വയസ്സിൽ ഒരു പ്രാദേശിക പത്രത്തിന്റെ ലേഖികകയെന്ന നിലയിൽ അവൾ സ്ഥിരമായി ശമ്പളം കൈപ്പറ്റിയിരുന്നു.
ഇരുപത് ആകുമ്പോഴേക്കും അവൾ ഒരു പ്രതിവാര 'സാമൂഹ്യ' കോളം എഴുതുകയും, അതിലൂടെ ഉന്നതവർഗ്ഗത്തെ പരിഹസിക്കുകയും ചെയ്തു.
കോളേജ് വിദ്യാഭ്യാസം സ്ത്രീകളെ വിവാഹത്തിന് അയോഗ്യരാക്കുമെന്ന പ്രാദേശിക വിശ്വാസത്തിനെതിരെ തന്റെ ഇരുപത്തിയൊന്നാമത്തെ വയസിൽ ഗ്ലാസ്പെൽ ഡ്രേക്ക് സർവകലാശാലയിൽ പഠനത്തിനു ചേർന്നു.
ഫിലോസഫി ഐഛികവിഷമായി പഠനം ആരംഭിച്ച അവർ, പുരുഷ മേധാവിത്വമുള്ള സംവാദ മത്സരങ്ങളിൽ മികവ് പുലർത്തുകയും സർവ്വകലാശാലയിലെ തന്റെ മുന്തിയ വർഷത്തിൽ സംസ്ഥാന ഡിബേറ്റ് ടൂർണമെന്റിനെ പ്രതിനിധീകരിക്കുന്നതിനുള്ള അവകാശം നേടിയെടുക്കുകയും ചെയ്തു.
അവരുടെ ബിരുദദാനച്ചടങ്ങു സംബന്ധമായി ഡെസ് മൊയ്‌ൻസ് ഡെയ്‌ലി ന്യൂസ് പ്രസിദ്ധികരിച്ച ഒരു ലേഖനത്തിൽ ഗ്ലാസ്‌പെലിനെ "സർവ്വകലാശാലയുടെ സാമൂഹികവും ബൌദ്ധികവുമായ കാലത്തെ ഒരു നേതാവായി" ഉദ്ധരിച്ചിരുന്നു.
ബിരുദം നേടിയതിന്റെ പിറ്റേ ദിവസംതന്നെ, ഗ്ലാസ്‌പെൽ ഡെസ് മൊയ്‌ൻസ് പത്രത്തിനായി ഒരു സ്ത്രീയെ സംബന്ധിച്ചിടത്തോളം അത്യപൂർവ സ്ഥാനമായ ഒരു മുഴുവൻ സമയ ലേഖികയായി പ്രവർത്തിക്കാൻ തുടങ്ങുകയും പ്രത്യേകിച്ച് സംസ്ഥാന നിയമസഭ, കൊലപാതക കേസുകൾ തുടങ്ങിയവയ സംബന്ധമായി ലേഖനങ്ങൾക്കായി അവരെ നിയോഗിക്കപ്പെടുകയും ചെയ്തു.
ആഭാസനായ ഭർത്താവിനെ കൊലപ്പെടുത്തിയെന്ന് ആരോപിക്കപ്പെട്ട ഒരു സ്ത്രീയുടെ ശിക്ഷാവിധി പ്രസിദ്ധപ്പെടുത്തിയശേഷം ഗ്ലാസ്‌പെൽ തന്റെ ഇരുപത്തിനാലാമത്തെ വയസ്സിൽ അവിടെനിന്ന് പെട്ടെന്ന് രാജിവച്ചു.
ഫിക്ഷൻ സംബന്ധമായ രചനകൾ നിർവ്വഹിക്കുന്നതിൽ ശ്രദ്ധ കേന്ദ്രീകരിക്കുന്നതിനായി അവർ ഡാവൻപോർട്ടിലേക്ക് മടങ്ങിപ്പോയി.
പല പുതിയ എഴുത്തുകാരിൽ നിന്നും വ്യത്യസ്തമായി, ഹാർപേർസ്, മൻ‌സെയ്സ്, ലേഡീസ് ഹോം ജേർണൽ, വുമൺസ് ഹോം കമ്പാനിയൻ എന്നിവയുൾപ്പെടെ അക്കാലത്ത് ഏറ്റവും വ്യാപകമായി വായിക്കപ്പെട്ടിരുന്ന ആനുകാലികങ്ങളിൽ അവരുടെ രചനകൾ പ്രസിദ്ധീകരിക്കപ്പെട്ടു.
ചെറുകഥകളുടെ സുവർണ്ണകാലമായിരുന്നു അത്.
ഒരു ചെറുകഥാ മാസികയിൽ നിന്നു പണമായി ലഭിച്ച വലിയ സമ്മാനം ഷിക്കാഗോയിലേയ്ക്കുള്ള തന്റെ സ്ഥാനമാറ്റത്തിന് ഉപയോഗിക്കുകയും അവിടെവച്ച് തന്റെ ആദ്യനോവലായ ദി ഗ്ലോറി ഓഫ് ദി കൺക്വറഡ് രചിക്കുകയും 1909-ൽ പ്രസിദ്ധീകരിക്കുകയും ചെയ്തു.
ഇത് അക്കാലത്ത് ഏറ്റവും കൂടുതൽ വിറ്റഴിക്കപ്പെട്ട കൃതിയാണെന്ന് ന്യൂയോർക്ക് ടൈംസ് പ്രഖ്യാപിച്ചിരുന്നു.
ഗ്ലാസ്‌പെൽ തന്റെ രണ്ടാമത്തെ നോവലായ ദി വിഷനിംഗ് 1911-ൽ പ്രസിദ്ധീകരിച്ചു.
ന്യൂയോർക്ക് ടൈംസ് ഈ പുസ്തകത്തെക്കുറിച്ച് പറഞ്ഞത് "മിസ് ഗ്ലാസ്‌പെലിന്റെ ഈ രംഗത്തെ നിലനിൽപ്പിന്റെ ശക്തിയെ ഇത് തെളിയിക്കുന്നു, അവളുടെ കഴിവുകൾ അമേരിക്കൻ കഥാകാരന്മാരുടെയിടയിൽ അത്യുന്നതസ്ഥാനത്ത് അവളെ എത്തിച്ചു"  എന്നായിരുന്നു.
അവരുടെ മൂന്നാമത്തെ നോവലായ ഫിഡെലിറ്റി 1915 ൽ പ്രസിദ്ധീകരിക്കപ്പെട്ടു.
ന്യൂയോർക്ക് ടൈംസ് ഇതിനെ "അമേരിക്കൻ നോവലുകൾക്കുള്ള ബൃഹത്തായതും യഥാർത്ഥവുമായ ഒരു സംഭാവന" എന്നാണ് വിശേഷിപ്പിച്ചത്.
തീയേറ്റർ
ഡാവൻ‌പോർ‌ട്ടിലായിരിക്കുമ്പോൾ‌, ഗ്ലാസ്‌പെൽ‌ മറ്റ് പ്രാദേശിക എഴുത്തുകാരുമായിച്ചേർന്ന് ഡാവൻ‌പോർ‌ട്ട് ഗ്രൂപ്പ് രൂപീകരിച്ചു.
ഐയവ സർവകലാശാലയിൽ ഇംഗ്ലീഷ് സാഹിത്യം പഠിപ്പിച്ചുകൊണ്ടിരുന്ന ജോർജ്ജ് ക്രാം കുക്കും അക്കൂട്ടത്തിലൊരാളായിരുന്നു.
ഒരു സമ്പന്ന കുടുംബത്തിൽ നിന്നുള്ള അദ്ദേഹം മാന്യനായ ഒരു കർഷകനുംകൂടിയായിരുന്നു.
അദ്ദേഹം ഇതിനകം തന്റെ രണ്ടാമത്തെ, തകർന്ന വിവാഹബന്ധത്തിലായിരുന്നുവെങ്കിലും, ഗ്ലാസ്പെൽ അദ്ദേഹത്തിൽ അനുരക്തയായി.
അദ്ദേഹം വിവാഹമോചനം നേടിയശേഷം അവർ 1913 ൽ വിവാഹിതരായി.
ഡാവൻ‌പോർട്ടിലെ അസ്വാരസ്യമുണ്ടാക്കുന്ന അപവാദങ്ങളിൽനിന്ന് രക്ഷപ്പെടാനും ബൃഹത്തും കലാപരവുമായി മികച്ചതുമായ പുതിയൊരു ലോകം കണ്ടെത്താനുമായി ഗ്ലാസ്‌പെലും കുക്കും ന്യൂയോർക്ക് നഗരത്തിലെ ഗ്രീൻ‌വിച്ച് വില്ലേജിലേക്ക് താമസം മാറി.
അവിടെ അവർ അമേരിക്കയിലെ ആദ്യ അവന്റ്-ഗാർഡെ കലാപ്രസ്ഥാനത്തിന്റെ പ്രധാന പങ്കാളികളായിത്തീരുകയും ഒപ്പം ആപ്റ്റൺ സിൻക്ലെയർ , എമ്മ ഗോൾഡ്മാൻ , ജോൺ റീഡ് എന്നിവരുൾപ്പെടെയുള്ള അക്കാലഘട്ടത്തിലെ ഏറ്റവും അറിയപ്പെടുന്ന സാമൂഹ്യ പരിഷ്കർത്താക്കളുമായും കർമ്മോന്മുഖരുമായും ബന്ധപ്പെടുകയും ചെയ്തു.
പ്രമുഖ വനിതാവകാശ പോരാളികൾ ഉൾപ്പെടുന്ന ആദ്യകാല ഫെമിനിസ്റ്റ് സംവാദ ഗ്രൂപ്പായ ഹെറ്ററോഡോക്സിയിലെ ഒരു പ്രധാന അംഗവുംകൂടിയായിരുന്നു ഗ്ലാസ്പെൽ.
നിരവധി ഗർഭമലസലുകൾക്ക് ശേഷം, ഫൈബ്രോയിഡ് ട്യൂമർ നീക്കം ചെയ്യുന്നതിനായി ഇതിനിടെ അവർ ഒരു ശസ്ത്രക്രിയയ്ക്കു വിധേയയായിരുന്നു.
അവരുടെ കലാവൃത്തങ്ങളിൽപ്പെട്ട മറ്റു പലരോടുമൊത്ത്, ഗ്ലാസ്‌പെലും ജോർജ്ജ് ക്രാം കുക്കും 1915 ലെ വേനൽക്കാലത്ത് കേപ് കോഡിലെ മസാച്യുസെറ്റ്സിലെ പ്രൊവിൻ‌ടൌണിലേക്ക് പോകുകയും അവിടെ അവർ ഒരു കോട്ടേജ് വാടകയ്ക്കെടുക്കുകയും ചെയ്തു.
ശസ്ത്രക്രിയയുടെ ഫലമായുള്ള ദുർബലത അവഗണിച്ചുകൊണ്ട് ഗ്ലാസ്‌പെൽ കുക്കിനോടും സുഹൃത്തുക്കളോടുമൊപ്പം ഒരു കൂട്ടായ സർഗ്ഗാത്മക പരീക്ഷണാത്മക നാടക കമ്പനി ആരംഭിക്കാൻ പ്രവർത്തിച്ചു.
അവരുടെ ഈ കൂട്ടായ്മയിലെ മറ്റൊരംഗം ക്രമീകരിച്ച ഒരു പുതുക്കിയ ഫിഷിംഗ് വാർഫിലാണ് ആദ്യ നാടകങ്ങൾ അവതരിപ്പിക്കപ്പെട്ടത്.
പ്രൊവിൻ‌ടൗൺ പ്ലേ ഹൌസ് എന്നറിയപ്പെട്ടിരുന്ന ഇവിടം സമകാലീന അമേരിക്കൻ പ്രശ്‌നങ്ങളെ പ്രതിഫലിപ്പിക്കുന്നതിനായുള്ള കലാപരമായ നാടകങ്ങൾ സൃഷ്ടിക്കുന്നതിനും നിർമ്മിക്കുന്നതിനും വേണ്ടി നീക്കിവയ്ക്കപ്പെട്ടിരുന്നു.
ബ്രോഡ്‌വേയിൽ നിർമ്മിച്ച കൂടുതൽ വാണിജ്യപരവും ഭ്രമാത്മകവും അതിഭാവുകത്വം നിറഞ്ഞതുമായ നാടകങ്ങൾ അവതരിപ്പിക്കുന്നതിൽ കലാകാരന്മാർ വിമുഖത കാണിച്ചിരുന്നു.
മുൻകാലത്തെ ഫിക്ഷൻ കൃതികളുടെ വിജയങ്ങൾ ഉണ്ടായിരുന്നിട്ടും, അടുത്ത ഏഴു വർഷത്തിനുള്ളിൽ കമ്പനിക്ക് സമർപ്പിച്ച പന്ത്രണ്ട് നാടകങ്ങൾ ഗ്ലാസ്‌പെലിനെ ജനങ്ങളുടെയിടയിൽ കൂടുതൽ ഓർമ്മിപ്പിക്കുന്നതായിരുന്നു.
ഡെസ് മൊയ്‌നസിലെ ഒരു യുവ റിപ്പോർട്ടറായിരുന്ന കാലത്ത് അവർ നടത്തിയ കൊലപാതക വിചാരണയുടെ റിപ്പോർട്ടിംഗിനെ അടിസ്ഥാനമാക്കിയുള്ളതായിരുന്നു അവരുടെ ആദ്യ നാടകമായ ട്രിഫിൽസ് (1916).
ഇന്ന് ഒരു ആദ്യകാല ഫെമിനിസ്റ്റ് ശ്രേഷ്‌ഠകൃതിയായി കണക്കാക്കപ്പെടുന്നതും ഒരു തൽക്ഷണ വിജയമായിരുന്ന ഇതിലെ നീതിയെക്കുറിച്ചും ധാർമ്മികതയെക്കുറിച്ചുമുള്ള ധീരമായ കാഴ്ചപ്പാടുകൾ പ്രേക്ഷകരെ ആകർഷിച്ചിരുന്നു.
1921 ൽ അവർ ഇൻഹെറിറ്റേഴ്സ് പൂർത്തിയാക്കി; ഒരു ആദ്യകാല കുടിയേറ്റ കുടുംബത്തിന്റെ മൂന്ന് തലമുറകളെ പിന്തുടരുന്ന ഇത്, ഒരുപക്ഷേ അമേരിക്കയുടെ ആദ്യത്തെ ആധുനിക ചരിത്ര നാടകമായിരിക്കാം.
അതേ വർഷം തന്നെ എക്സ്പ്രഷനിസ്റ്റ് കലയിലെ ആദ്യകാല അമേരിക്കൻ കൃതികളിലൊന്നായ ദി വെർജും അവർ പൂർത്തിയാക്കി.
ഒരു അമേച്വർ സ്റ്റാഫിനെ വിശ്വാസത്തിലെടുക്കുന്നത് പുതുമ വർദ്ധിപ്പിക്കുന്നതിലേക്ക് നയിക്കുമെന്നു വിശ്വസിച്ച പ്രൊവിൻ‌ടൌൺ നാടകകൃത്തുക്കൾ പലപ്പോഴും അവരുടെ സ്വന്തം നാടകങ്ങളുടെ നിർമ്മാണത്തിൽ നേരിട്ട് പങ്കെടുക്കുന്നതിൽ ശ്രദ്ധിച്ചിരുന്നു.
പരിശീലനം ലഭിച്ചിട്ടില്ലെങ്കിലും ഒരു നടിയെന്ന നിലയിൽ ഗ്ലാസ്‌പെലിന് കൂടുതൽ പ്രശംസ ലഭിച്ചിരുന്നു.
ഗ്രൂപ്പിലെ ആദ്യകാല അംഗമായ വില്യം സോറാച്ച് "അവൾ വേദിയിൽ ആഗതയാകുക മാത്രംമതി, നാടകവും പ്രേക്ഷകരും സജീവമായി" എന്ന് റിപ്പോർട്ട് ചെയ്തിരുന്നു.
ഇതിഹാസ ഫ്രഞ്ച് നാടക സംവിധായകനും നിരൂപകനുമായ ജാക്ക് കോപിയോ ഗ്ലാസ്‌പെലിന്റെ ഒരു പ്രകടനത്തിൽ കണ്ണുനീരൊഴുക്കിയിരുന്നു.
"സത്യമായും ഒരു മികച്ച നടി" എന്നാണ് അദ്ദേഹം അവരെ വിശേഷിപ്പിച്ചത്.
പുതിയ നാടകങ്ങൾ നിർമ്മിക്കുന്നതിനിടയിൽ ഗ്ലാസ്പെൽ യൂജിൻ ഓ നീലിനെ കണ്ടെത്തുകയും, ഒടുവിൽ അമേരിക്കൻ ചരിത്രത്തിലെ ഏറ്റവും മികച്ച നാടകകൃത്തുക്കളിൽ ഒരാളായി അദ്ദേഹം അംഗീകരിക്കപ്പെടുകയും ചെയ്തു.
എഡ്ന സെന്റ് വിൻസെന്റ് മില്ലെ , തിയോഡോർ ഡ്രെയ്‌സർ , ഡേവൻപോർട്ട് ഗ്രൂപ്പിലെ ഗ്ലാസ്‌പെലിന്റെ സുഹൃത്ത് ഫ്ലോയ്ഡ് ഡെൽ എന്നിവരും ഈ കൂട്ടായ്മയുമായി ബന്ധപ്പെട്ടു പ്രവർത്തിച്ചിരുന്നു മറ്റ് ശ്രദ്ധേയരാണ്.
പ്രൊവിൻ‌ടൌണിലെ അവരുടെ ആദ്യ രണ്ട് ഘട്ടങ്ങൾക്കു ശേഷം കളിക്കാർ‌ അവരുടെ തിയേറ്റർ‌ ന്യൂയോർക്ക് നഗരത്തിലേക്ക് മാറ്റി.
കമ്പനി കൂടുതൽ വിജയകരമാകവേ നാടകകൃത്തുക്കൾ ഇത് മറ്റ് വാണിജ്യ നാടകവേദികൾക്കുകൂടി അവസരം നൽകുന്നതിനുള്ള ഒരു മാർഗമായി കാണാൻ തുടങ്ങി, ഇത് ഗ്രൂപ്പിന്റെ യഥാർത്ഥ ഉദ്ദേശ്യത്തിന്റെ ലംഘനമാകുകയും ചെയ്തു.
വളരെ വിജയകര'മായി മാറിയ തങ്ങൾ സ്ഥാപിച്ച കമ്പനി വിടാൻ കുക്കും ഗ്ലാസ്പെലും തീരുമാനിച്ചു.
ഗ്ലാസ്‌പെൽ അപ്പോൾ നാടകവേദിയിൽ തന്റെ പ്രശസ്തിയുടെ ഔന്നത്യത്തിലെത്തുകയും, അവരുടെ ഏറ്റവും പുതിയ നാടകമായിരുന്ന ദി വെർജ്, ഏറ്റവും പ്രശംസ പിടിച്ചുപറ്റുകയും ചെയ്തിരുന്നു.
1922 ൽ ഗ്ലാസ്പെലും കുക്കും ഗ്രീസിലെ ഡെൽഫിയിലേക്ക് താമസം മാറി.
1924 ൽ കുക്ക് തന്റെ നായയിൽ നിന്ന് പിടിപെട്ട ഒരു സാംക്രമികരോഗത്തെത്തുടർന്ന് മരണമടഞ്ഞു.
തുടക്കം മുതൽക്കുതന്നെ ഗ്ലാസ്‌പെലിന്റെ നാടകങ്ങൾ അച്ചടി രൂപത്തിലും പ്രസിദ്ധീകരിക്കപ്പെടുകയും ന്യൂയോർക്കിലെ ഏറ്റവും അഭിമാനകരമായ ആനുകാലികങ്ങളിൽനിന്നുള്ള പ്രശംസനീയമായ അവലോകനങ്ങൾ ഇവയ്ക്കു ലഭിക്കുകയും ചെയ്തിരുന്നു.
1918 ആയപ്പോഴേക്കും ഗ്ലാസ്‌പെൽ അമേരിക്കയിലെ ഏറ്റവും പ്രധാന്യമുള്ള പുതു നാടകകൃത്തുക്കളിൽ ഒരാളായി കണക്കാക്കപ്പെട്ടു.
1920-ൽ അവരുടെ നാടകങ്ങൾ ഇംഗ്ലണ്ടിൽ സുപ്രസിദ്ധ ബ്രിട്ടീഷ് പ്രസാധകനായ സ്മാൾ മെയ്‌നാർഡ് അച്ചടിക്കാൻ തുടങ്ങി.
അവർക്ക് അവിടെ കൂടുതൽ മികച്ച സ്വീകാര്യത ലഭിച്ചിരുന്നു.
ഇംഗ്ലീഷ് വിമർശകർ അവളെ ഒരു പ്രതിഭയെന്നു പ്രശംസിക്കുകയും ഓ'നീലിന് മുകളിൽ പ്രതിഷ്ടിക്കുകയും ചെയ്തു.
ഷേക്സ്പിയറിനുശേഷം ഏറ്റവും പ്രധാനപ്പെട്ട നാടകകൃത്ത് എന്ന നിലയിൽ സ്ഥാനം നേടിയിരുന്ന ഹെൻറിക് ഇബ്സനുമായി ഇംഗ്ലീഷുകാർ അവരെ ഉപമിച്ചു.
ഗ്ലാസ്‌പെലിന്റെ രചനകളുടെ ആവശ്യകത നിറവേറ്റുന്നതിനായി, ഫിഡിലിറ്റി എന്ന നോവലിന്റെ ബ്രിട്ടീഷ് പതിപ്പ് പ്രസിദ്ധീകരിക്കപ്പെടുകയും അഞ്ച് ആഴ്ചകളിലായി അഞ്ച് പതിപ്പുകളിലൂടെ അതു മുന്നേറുകയും ചെയ്തു.
1925 ൽ ഇംഗ്ലണ്ടിലേയ്ക്കുവേണ്ടി ഇൻഹെറിറ്റേഴ്സ് നിർമ്മിക്കപ്പെട്ടപ്പോൾ, എല്ലാ പ്രമുഖ പത്രങ്ങളും സാഹിത്യ മാസികകളും വിപുലമായ ഒരു അവലോകനം പ്രസിദ്ധീകരിക്കുകയും ഇത് അവരുടെ പ്രശംസയിലെ ഏറ്റവും ഐക്യകണ്ഠേനയുള്ളതായിത്തീരുകയും ചെയ്തു.
ആവേശഭരിതനായ ഒരു നിരൂപകൻ, "ലിവർപൂൾ ഒരു കുപ്പക്കൂനയാകുമ്പോഴും ഈ നാടകം ജീവിക്കും" എന്നവകാകാശപ്പെട്ടു.
എന്നിരുന്നാലും, ഗ്ലാസ്പെലിന്റെ നാടകങ്ങളുടെ സ്വാധീനവും നിരൂപണ വിജയവും അവരെ സാമ്പത്തിക നേട്ടത്തിലേക്ക് നയിച്ചില്ല.
നാടകവേദിയിൽ സജീവമായിരുന്ന വർഷങ്ങളിൽ തന്നെയും ഭർത്താവിനെയും പിന്തുണയ്ക്കുന്നതിനായി ഗ്ലാസ്‌പെൽ പ്രധാന ആനുകാലികങ്ങളിൽ ചെറുകഥകൾ പ്രസിദ്ധീകരണത്തിനു സമർപ്പിക്കുന്നത് തുടർന്നിരുന്നു.
ഈ കാലഘട്ടത്തിലെ അവരുടെ കഥകൾ ഏറ്റവും മികച്ചവയായിരുന്നുവെന്ന് സാഹിത്യ പണ്ഡിതന്മാർ കരുതുന്നു.
ഒരു നാടകകൃത്ത് എന്ന നിലയിലുള്ള അവളുടെ സമൃദ്ധമായ രചനകളുടെ കാലത്ത് ഗ്ലാസ്പെൽ "ആധുനിക അമേരിക്കൻ ചെറുകഥയുടെ വികാസത്തിലെ ഒരു പ്രധാന വ്യക്തി"യായി സ്വയം സ്ഥാപിച്ചു.
അവലംബം ↑ Ben-Zvi, Linda.
"Preface."
Susan Glaspell: Her Life and Times .
Oxford University Press, 2005.
↑ Sarlós, Robert K. (1984).
"The Provincetown Players' Genesis or Non-Commercial Theatre on Commercial Streets" , Journal of American Culture , Vol.
7, Issue 3 (Fall 1984), pp. 65–70 ↑ Ben-Zvi, Linda.
Susan Glaspell: Her Life and Times , Oxford University Press, 2005.
X. ↑ Alison's House at the Internet Broadway Database ↑ Smith, Dinitia.
"Rediscovering a Playwright Lost to Time."
, New York Times , June 30, 2005.
Theater page.
↑ Ben-Zvi, Linda (2005).
Oxford University Press, second cover ↑ Carpentier, Martha C. (2008).
"Susan Glaspell: New Directions in Critical Inquiry."
Cambridge Scholars Publishing, pp. 3 ↑ Ben-Zvi, Linda (2005).
Oxford University Press, pp. 13 ↑ Ben-Zvi, p. 5.
↑ Ben-Zvi, p. 5.
↑ Ben-Zvi, p. 17.
↑ Ben-Zvi, p. 25.
↑ Ben-Zvi, p. 30.
↑ Ben-Zvi, p. 35.
↑ Ben-Zvi, p. 37.
↑ Ben-Zvi, p. 28.
↑ Ben-Zvi, p. 38.
↑ Ben-Zvi, p. 47.
↑ Ben-Zvi, p. 51.
↑ Ben-Zvi, p. 113.
↑ Ben-Zvi, p. 159.
↑ Helen Deutsch and Stella Hanau, The Provincetown: A Story of the Theatre (New York: Farrar Rinehart, 1931), pp. 24-25.
സൂസൻ ജകോബി ഇംഗ്ലീഷ് വിലാസം https://ml.wikipedia.org/wiki/Susan_Jacoby
ഒരു അമേരിക്കൻ പത്രപ്രവർത്തകയും എഴുത്തുകാരിയുമാണ് സൂസൻ ജകോബി .
( / dʒ ə ˈ k oʊ b i / ; ജനനം. ജൂൺ 4, 1945 )അമേരിക്കൻ പൊതുസമൂഹത്തിൽ വളർന്നുവരുന്ന ബൗദ്ധിക വിരുദ്ധതയെക്കുറിച്ചുള്ള അവരുടെ പുസ്തകം ദ് ഏജ് ഒവ് അമേരിക്കൻ അൺറീസൺ ഏറെ വായിക്കപ്പെട്ട കൃതിയാണ്.
അവർ ന്യൂയോർക്ക് സിറ്റിയിലാണ് താമസിക്കുന്നത്.
സൂസൻ ആന്റൺ ഇംഗ്ലീഷ് വിലാസം https://ml.wikipedia.org/wiki/Susan_Anton
സൂസൻ എല്ലെൻ ആന്റൺ (ജനനം: ഒക്ടോബർ 12, 1950) അമേരിക്കൻ നടിയും ഗായികയുമാണ്.
കാലിഫോർണിയയിലെ യുകൈപ്പയിലെ യുകൈപ്പ ഹൈസ്കൂളിൽ വിദ്യാഭ്യാസത്തിനു ചേർന്ന സൂസൻ ആന്റൺ 1968 ൽ ബിരുദം നേടി.
ഹൈസ്കൂൾ വിദ്യാഭ്യാസത്തിനുശേഷം ആന്റൺ സാൻ ബെർണാർഡിനോ വാലി കോളേജിൽ തുടർപഠനത്തിനു ചേർന്നു.
മിസ് റെഡ്‌ലാന്റായി ആദ്യ പ്രശസ്തിനേടിയ ആൻ്റൺ പിന്നീട് 1969 ലെ മിസ് കാലിഫോർണിയ സൗന്ദര്യമത്സത്തിലും വിജയിക്കുകയും അതേ വർഷം സെപ്റ്റംബർ 6 ന് നടന്ന 1969 ലെ മിസ് അമേരിക്ക സ്‌കോളർഷിപ്പ് മത്സരത്തിൽ രണ്ടാം സ്ഥാനക്കാരിയായി.
19 വയസ്സുള്ളപ്പോൾ പാസ്‌വേഡ് എന്ന ഗെയിം ഷോയിൽ പ്രത്യക്ഷപ്പെട്ടെങ്കിലും ഗെയിമിൽ വിജയിച്ചില്ല.
അഭിനയരംഗം സിനിമ വർഷം പേര് കഥാപാത്രം കുറിപ്പുകൾ 1977 വിസാർഡ്സ് പ്രിൻസസ് എലീനർ / നാടോടിപ്പാട്ടുകാരി singing voice (uncredited) 1979 ഗോൾഡൻഗേൾ‌ ഗോൾഡിൻ സെറാഫിൻ 1982 സ്പ്രിംഗ് ഫിവർ സ്റ്റെവി കാസിൽ 1984 കാനൻബോൾ റൺ II ജിൽ, ലംബോർഗിനി ബെബ് 1987 മേക്കിംഗ് മി. റൈറ്റ് സോപ്പ് ഓപ്പറ നടി (uncredited) 1989 ഓപ്ഷൻസ് പ്രിൻസസ് നിക്കോൾ (in telefilm epilogue) 1991 ലെനാസ് ഹോളിഡേ സാറ 1999 ന്യൂ ജർസ് ടേൺപൈക്സ് 2004 വിസ്ലിംഗ് ഡക്സീ ഡിക്സീ ഡോവ്സൺ (short) 2008 പ്ലെയിംഗ് വിത് ഫയർ സാന്ദ്ര നെവെൽ ടെലിവിഷൻ വർ പേര് കഥാപാത്രം കുറിപ്പുകൾ 1973 ദ ഗ്രേറ്റ് അമേരിക്കൻ ബ്യൂട്ടി കോണ്ടസ്റ്റ്.
Betty Sue Allen - Last Year's Queen TV സിനിമ 1976 സെർപിക്കോ Model എപ്പിസോഡ്: "സ്ട്രൈക്ക്!"
സൂസൻ ഇ.
ഇവാൻസ്
ബ്രിട്ടീഷ്‌ വംശജ ആയ പാലിയെന്റോളോജിസ്റ്റും ഹെർപ്പറ്റോളോജിസ്റ്റും ആണ് സൂസൻ ഇ.
ഇവാൻസ് .
2003 ൽ ഇവർ ലണ്ടൻ  സർവകലാശാലയിലെ പാലിയെന്റോളോജി വിഭാഗം പ്രൊഫസർ ആയി.
ഇപ്പോൾ ജീവിച്ചിരിക്കുന്നതും മൺ മറഞ്ഞ് പോയതും ആയ ഉരഗങ്ങളിലെയും ഉഭയ ജീവികളിലെയും ബാഹ്യ ഘടന ആണ് ഇവരുടെ പ്രധാന ഗവേഷണ വിഷയം.
പാലിയെന്റോളോജിയും ആയി ബന്ധപെട്ട 100 ൽ അധികം പുസ്തകങ്ങളും ഗവേഷണ പ്രബന്ധങ്ങളും ഇവർ രചിച്ചിടുണ്ട്‌.
തിരഞ്ഞെടുത്ത ചില ഗ്രന്ഥങ്ങളുടെ സൂചിക Evans SE.
The skull of a new eosuchian reptile from the Lower Jurassic of South Wales.
70: 203–264.
Evans SE.
The classification of the Lepidosauria.
J.Linn.
82: 87–100.
Evans SE, Milner AR, Musett F. 1988.
The earliest known salamanders (Amphibia, Caudata): a record from the Middle Jurassic of England.
Geobios 21: 539–552.
An early kuehneosaurid reptile (Reptilia: Diapsida) from the Early Triassic of Poland Archived 2020-11-06 at the Wayback Machine .
Palaeontologica Polonica 65: 145-178.
Evans SE, Jones MEH.
The Origin, early history and diversification of lepidosauromorph reptiles.
In Bandyopadhyay S. (ed.), New Aspects of Mesozoic Biodiversity, 27 Lecture Notes in Earth Sciences 132, 27-44.
സൂസൻ എലിസബത്ത് വുഡ് ക്രോക്കർ Susan Elizabeth Wood Crocker
സൂസൻ എലിസബത്ത് വുഡ് ക്രോക്കർ (ജനുവരി 6, 1836 - 1922) ഒരു അമേരിക്കൻ ഫിസിഷ്യനും പ്രൊഫസറുമായിരുന്നു.
ഇംഗ്ലീഷ്: Susan Elizabeth Wood Crocker.
ന്യൂയോർക്ക് ഇൻഫർമറിയിലെ വുമൺസ് മെഡിക്കൽ കോളേജിൽ നിന്ന് ബിരുദം നേടിയ ശേഷം, 1874-ൽ അവർ ആദ്യകാല വനിതാ ഫിസിഷ്യനായി ജോലി ആരംഭിച്ചു.
ലോറൻസ് ജനറൽ ഹോസ്പിറ്റലിന്റെ സ്ഥാപകരിൽ ഒരാളും അതിന്റെ ആദ്യത്തെ ഫിസിഷ്യനും അതിന്റെ എല്ലാ വകുപ്പുകളുടെയും മെഡിക്കൽ, സർജിക്കൽ സൂപ്പർവൈസറും.
മസാച്യുസെറ്റ്‌സിലെ അശക്തർക്കുള്ള ആദ്യത്തെ സൗജന്യ ഭവനമായ ലോറൻസ് സ്ഥാപിക്കുന്നതിനും അവർനേതൃത്വം നൽകി.
സൂസൻ എലിസബത്ത് വുഡ് 1836 ജനുവരി 6 ന് മസാച്യുസെറ്റ്സിലെ ഹാലിഫാക്സിൽ ജനിച്ചു .
നഥാൻ തോംസണിന്റെയും ആൻ മരിയ വുഡിന്റെയും മകളായിരുന്നു.
(കിംബൾ)  വില്യം വുഡിന്റെ ചെറുമകളുമായിരുന്നു അവർ.
1620-ൽ ഇംഗ്ലണ്ടിൽ നിന്ന് വന്ന കപ്പലായ മെയ്ഫ്ലവറിൽ അമേരിക്കയിലേക്ക് വന്ന ഡോ. സാമുവൽ ഫുള്ളറുടെയും മെയ്ഫ്ലവറിലെ മൂപ്പൻ വില്യം ബ്രൂസ്റ്ററിന്റെയും പിൻഗാമിയാണ് അവൾ.
അവളുടെ സഹോദരങ്ങളിൽ ഫിലാൻഡർ വുഡ്, ക്രിസ്റ്റ്യാന വുഡ്, ന്യൂവെൽ എഡ്ഗർ വുഡ്, എർലാൻഡ് ജഡ്സൺ വുഡ് എന്നിവരും ഉൾപ്പെടുന്നു.
മസാച്യുസെറ്റ്‌സിലെ മിഡിൽബറോയിലുള്ള പിയേഴ്‌സ് അക്കാദമിയിൽ നിന്നാണ് അവളുടെ പ്രാഥമിക വിദ്യാഭ്യാസം കഴിഞ്ഞത്.
മെഡിസിൻ പഠിക്കണമെന്നത് അവളുടെ ആദ്യകാല ആഗ്രഹമായിരുന്നു.
1856-ൽ, മസാച്യുസെറ്റ്‌സിലെ ലോറൻസിലെ ചാൾസ് എഫ്. ക്രോക്കറെ അവർ വിവാഹം കഴിച്ചു.
തന്റെ ആദ്യകാല ആഗ്രഹങ്ങൾ സാക്ഷാത്കരിക്കാൻ കഴിയുമെന്ന് കരുതിയില്ലെങ്കിലും, സാഹിത്യം, ചരിത്രം, പ്രകൃതി ശാസ്ത്രം, ഭാഷകൾ എന്നിവയിൽ അവൾ പ്രാവീണ്യം നേടി, 1871-ൽ വുമൺസ് മെഡിക്കൽ കോളേജിൽ ചേർന്ന് മൂന്ന് മെഡിക്കൽ പ്രഭാഷണങ്ങൾ പൂർത്തിയാക്കി.
1874 ഏപ്രിൽ ന് ബിരുദം നേടി.
അവൾ ലോറൻസിൽ സ്ഥിരതാമസമാക്കി, എന്നാൽ 1881-ൽ ചാൾസ് മരിച്ചെങ്കിലും, 1888 ലെ ശരത്കാലം വരെ അവൾ അവിടെ പരിശീലനം തുടർന്നു, പിന്നീട് അവൾ മസാച്യുസെറ്റ്സിലെ ബോസ്റ്റണിലേക്ക് മാറുകയും അവിടെ പരിശീലനം തുടരുകയും ചെയ്തു.
ലോറൻസ് ജനറൽ ഹോസ്പിറ്റൽ സ്ഥാപിക്കുകയും അതിൽ ജോലി ചെയ്യുകയും ചെയ്തു.
ബോസ്റ്റണിലെ കോളേജ് ഓഫ് ഫിസിഷ്യൻസ് ആൻഡ് സർജൻസിൽ വൈദ്യശാസ്ത്രത്തിന്റെ തത്വങ്ങളുടെയും പരിശീലനത്തിന്റെയും പ്രൊഫസറായി.
1870-ൽ അമേരിക്കൻ അസോസിയേഷൻ ഫോർ ദി അഡ്വാൻസ്‌മെന്റ് ഓഫ് സയൻസിൽ അംഗമായി അവർ തിരഞ്ഞെടുക്കപ്പെട്ടു.
1875-ൽ ന്യൂ ഇംഗ്ലണ്ട് വുമൺസ് ക്ലബ്ബിന്റെ അംഗമായും; 1887-ൽ മസാച്യുസെറ്റ്‌സ് മെഡിക്കൽ സൊസൈറ്റിയുടെ ഫെല്ലൊ ആയും; 1887-ൽ എസ്സെക്സ് നോർത്ത് മെഡിക്കൽ സൊസൈറ്റി അംഗം; 1888-ൽ സഫോക്ക് കൗണ്ടി മെഡിക്കൽ സൊസൈറ്റിയുടെ; 1888-ൽ അമേരിക്കൻ മെഡിക്കൽ അസോസിയേഷന്റെയും അംഗമായും അവർ തിരഞ്ഞെടുക്കപ്പെട്ടു പ്രസിദ്ധീകരണങ്ങൾ
എസെക്‌സ് നോർത്ത് ഡിസ്ട്രിക്റ്റ് മെഡിക്കൽ സൊസൈറ്റിക്ക് മുമ്പാകെ അവതരിപ്പിച്ച "ഭക്ഷ്യവിഷബാധ" എന്ന വിഷയത്തെക്കുറിച്ചുള്ള ഒരു പ്രബന്ധത്തിന്റെ രചയിതാവായിരുന്നു അവൾ, അതിന്റെ സംഗ്രഹം ബോസ്റ്റൺ മെഡിക്കൽ ആൻഡ് സർജിക്കൽ ജേണലിൽ (ഇപ്പോൾ ദി ന്യൂ ഇംഗ്ലണ്ട് ജേണൽ ഓഫ് മെഡിസിനിൽ പ്രസിദ്ധീകരിച്ചു. "ദ മെഡിക്കൽ പ്രൊഫഷനും പീപ്പിൾ, 1891 മെയ് 6-ന് ഇതേ സൊസൈറ്റിക്ക് മുമ്പാകെ അവതരിപ്പിച്ചു. 1892 ഒക്‌ടോബറിൽ മസാച്യുസെറ്റ്‌സ് ചാരിറ്റബിൾ അസോസിയേഷൻ ഫെയറിന്റെ സാഹിത്യ-ശാസ്‌ത്ര കോഴ്‌സിൽ, ബോസ്റ്റണിലെ മെക്കാനിക്‌സ് ബിൽഡിംഗിൽ അവതരിപ്പിച്ച മറ്റൊരു പ്രബന്ധമായിരുന്നു "ദി പ്രിവൻഷൻ ഓഫ് ഡിസീസ്", റഫറൻസുകൾ ↑ "Dr Susan E Crocker, "United States, GenealogyBank Historical Newspaper Obituaries, 1815-2011 (accessed on familysearch.com) ↑ Marquis 1909 , പുറം.
sfn error: no target: CITEREFMarquis1909 ( help ) ↑ Toomey 1892 , പുറം.
sfn error: no target: CITEREFToomey1892 ( help ) ↑ Cameron 1993 , പുറം.
sfn error: no target: CITEREFCameron1993 ( help ) 1 2 3 Watson 1896 , പുറം.
sfn error: no target: CITEREFWatson1896 ( help ) 1 2 3 Biographical Society 1904 , പുറം.
sfn error: no target: CITEREFBiographical_Society1904 ( help ) ↑ Morrison Sharples 1897 , പുറം.
sfn error: no target: CITEREFMorrisonSharples1897 ( help )
ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Harry_Potter_and_the_Goblet_of_Fire_(film)
ഹാരി പോട്ടർ ചലച്ചിത്ര പരമ്പരയിലെ നാലം ചലച്ചിത്രമായിരുന്നു ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ .
മൈക്ക് ന്യൂവെൽ സംവിധാനം ചെയ്ത് വാർണർ ബ്രോസ് വിതരണം ചെയ്ത ഈ ചലച്ചിത്രം ജെ.കെ. റൗളിംഗിന്റെ ഇതേ പേരിലുള്ള നോവലിന്റെ ചലച്ചിത്രാവിഷ്കാരമാണ്.
രചന സ്റ്റീവ് ക്ലോവ്സും നിർമ്മാണം ഡേവിഡ് ഹേമാനും നിർവഹിച്ചിരിക്കുന്നു.
ഹോഗ്വാർട്ട്സിലെ ഹാരി പോട്ടറുടെ നാലം വർഷത്തെ അനുഭവങ്ങൾ അനാവരണം ചെയ്യുന്ന ഈ ചലച്ചിത്രം ത്രിമാന്ത്രിക മത്സരം ജയിക്കാൻ തീഗോളം തെരെഞ്ഞെടുത്ത സംഭവത്തെ പ്രധാന പ്രമേയമാക്കി അവതരിപ്പിച്ചിരിക്കുന്നു.
ഡാനിയൽ റാഡ്ക്ലിഫ് , റൂപെർട്ട് ഗ്രിന്റ് , എമ്മ വാട്സൺ എന്നിവർ പ്രധാന കഥാപാത്രങ്ങളായ ഹാരി പോട്ടർ , റോൺ വീസ്‌ലി , ഹെർമിയോണി ഗ്രേഞ്ചർ എന്നിവരെ അവതരിപ്പിച്ചിരിക്കുന്നു.
അഭിനേതാക്കൾ ഡാനിയൽ റാഡ്ക്ലിഫ് - ഹാരി പോട്ടർ റൂപെർട്ട് ഗ്രിന്റ് - റോൺ വീസ്‌ലി എമ്മ വാട്സൺ - ഹെർമിയോണി ഗ്രേഞ്ചർ റോബി കോൾട്രാൻ - റുബിയസ് ഹാഗ്രിഡ് മൈക്കൽ ഗാംബോൺ - ആൽബസ് ഡംബിൾഡോർ റാൽഫ് ഫിയെൻസ് - ലോർഡ് വോൾഡമോട്ട് ബ്രെൻഡൻ ഗ്ലീസൺ - അലെസ്റ്റർ മൂഡി ഡേവിഡ് ടെനന്റ് - ബാർഡി ക്രൗച്ച് ജൂ.
ജേസൺ ഇസാക്സ് - ലൂസിയസ് മാൽഫോയ് റോബർട്ട് പാറ്റിൻസൺ - സെഡ്രിക് ഡ്രിഗറി സ്റ്റാനിസ്ലാവ് ലാനെവ്സ്കി - വിക്റ്റർ ക്രം ക്ലെമെൻസ് പോയ്സി - ഫ്ലിയോർ ഡെലകോർ ഗാരി ഓൾഡ്മാൻ - സിറിയസ് ബ്ലാക്ക് മിറാൻഡ റിച്ചാർഡ്സൺ - റിറ്റ സ്കീറ്റർ അലൻ റിക്മാൻ - സെർവിയസ് സ്നേപ് മാഗി സ്മിത്ത് - മിനെർവ മക്കൊൻഗാൽ തിമോത്തി സ്പാൾ - പീറ്റർ പെറ്റിഗ്ര്യൂ ഫ്രാൻസെസ് ഡി ലാ ടൂർ - ഒളിമ്പെ മാക്സിമെ അവലംബം പുറംകണ്ണികൾ ഔദ്യോഗിക വെബ്സൈറ്റ് ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ ഇന്റർനെറ്റ് മൂവി ഡാറ്റാബേസിൽ ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ ഓൾമുവീയിൽ ബോക്സ് ഓഫീസ് മോജോയിൽ നിന്ന് ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ റോട്ടൻ ടൊമാറ്റോസിൽ നിന്ന് ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ മെറ്റാക്രിട്ടിക്കിൽ നിന്ന് ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ
ഹാരി പോട്ടർ ആന്റ് ദ ഡെത്‌ലി ഹാലോസ് ഇംഗ്ലീഷ് വിലാസം https://ml.wikipedia.org/wiki/Harry_Potter_and_the_Deathly_Hallows
ജെ.കെ. റൗളിങ് എഴുതിയ ഹാരി പോട്ടർ പരമ്പരയിലെ ഏഴാമത്തേതും അവസാനത്തേതുമായ പുസ്തകമാണ് ഹാരി പോട്ടർ ആന്റ് ദ ഡെത്‌ലി ഹാലോസ് .
ഇതിനു മുമ്പ് പരമ്പരയിലെ ആറാം പുസ്തകമായ ഹാരി പോട്ടർ ആന്റ് ദ ഹാഫ്-ബ്ലഡ് പ്രിൻസിനായിരുന്നു ഈ റെക്കോർഡ്.
ഉക്രേനിയൻ , സ്വീഡിഷ് , പോളിഷ് , ഹിന്ദി എന്നിവ ഉൾപ്പെടെ പലഭാഷകളിലേക്കും ഈ പുസ്തകം തർജ്ജമ ചെയ്യപ്പെട്ടു.
ഈ പുസ്തകത്തെ ആധാരമാക്കി നിർമ്മിക്കപ്പെടുന്ന ചലച്ചിത്രം രണ്ട് ഭാഗങ്ങളായായി പുറത്തിറങ്ങി.
ഈ പുസ്തകത്തിൽ ഹാരി പോട്ടറും വോൾഡമോർട്ടും അവസാനപോരാട്ടം നടത്തുന്നു.
വോൾഡമോർട്ട് തന്റെ ആത്മാവിനെ പല പല ഭാഗങൾ ആക്കി പലയിടത്തും സൂക്ഷിച്ച് വച്ചിരിക്കുന്നു.
ഇവയെ ഹോർക്രക്സ് എന്നു പറയുന്നു.
ഈ ഹോർക്രക്സിനെ മുഴുവൻ നശിപ്പിക്കാതെ  വോൾഡമോർട്ടിനെ കൊല്ലാനാവില്ല.
ഇത് ഹാരി പോട്ടർ മനസ്സിലാക്കുന്നു.
അങ്ങനെ അവയെ മുഴുവൻ നശിപ്പിക്കാൻ ഹാരി പോട്ടർ പുറപ്പെടുന്നു.
ഒരു വിധം ഹോർക്രക്സുകളെല്ലാം നശിപ്പിച്ച് കഴിയുമ്പോഴാണ് ഹാരി പോട്ടറിൽ ഒരു ഹോർക്രക്സ് ഉണ്ടെന്ന് അവൻ മനസ്സിലാക്കുന്നത്.
പക്ഷെ, അത് വോൾഡമോർട്ട് തന്നെ നശിപ്പിക്കുന്നു.
അങ്ങനെ അവസാന അങ്കത്തിൽ ഹാരി പോട്ടർ വിജയിക്കുന്നു.
വോൾഡമോർട്ട് നശിക്കുന്നു.
അവലംബം പുറം കണ്ണികൾ Book: Harry Potter Wikipedia books are collections of articles that can be downloaded or ordered in print.
Harry Potter and the Deathly Hallows എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Harry Potter at Bloomsbury.com web site UK publisher book information Harry Potter at Scholastic.com web site U.S. publisher book information Harry Potter at Allen Unwin web site at WebCite (archived 28 July 2007) Australia-New Zealand publisher book information
ഹാരി പോട്ടർ ആന്റ് ദ ഫിലോസഫേഴ്സ് സ്റ്റോൺ ഇംഗ്ലീഷ് വിലാസം https://ml.wikipedia.org/wiki/Harry_Potter_and_the_Philosopher%27s_Stone
ജെ.കെ. റൗളിങ് എഴുതിയ ഹാരി പോട്ടർ പരമ്പരയിലെ ആദ്യത്തെ പുസ്തകമാണ് ഹാരി പോട്ടർ ആന്റ് ദ ഫിലോസഫേഴ്സ് സ്റ്റോൺ (യുണൈറ്റഡ് സ്റ്റേറ്റ്സിൽ ഹാരി പോട്ടർ ആന്റ് ദ സോർസറേഴ്സ് സ്റ്റോൺ ).
ഹാരി പോട്ടർ എന്ന ബാല മാന്ത്രികനാണ് ഇതിലെ പ്രധാന കഥാപാത്രം.
1997 ജൂൺ 30ന് ഈ കൃതി ലണ്ടനിൽ പ്രകാശനം ചെയ്യപ്പെട്ടു.
ബ്ലൂംസ്ബെറി ആയിരുന്നു പ്രസാധകർ.
ഈ പുസ്തകം ഇതേ പേരിൽത്തന്നെ ചലച്ചിത്രമാക്കപ്പെട്ടിട്ടുണ്ട്.
ഹാരി താൻ മാന്ത്രികനാണെന്ന് തിരിച്ചറിയുന്നതും ഹോഗ്വാർട്സ് മാന്ത്രിക വിദ്യാലയത്തിലെത്തുന്നതും ദുഷ്ടശക്തികൾക്കെതിരായ പോരാട്ടവുമാണ് ഈ കൃതിയുടെ കാതൽ.
ഭൂരിഭാഗം നിരൂപകരും നോവലിനെ കുറിച്ച് നല്ല അഭിപ്രായമാണ് രേഖപ്പെടുത്തിയിട്ടുള്ളത്.
റൗളിംഗിന്റെ ഭാവന, കഥ പറയുന്ന രീതി, ലാളിത്യം എന്നിവയെ നിരൂപകർ പ്രശംസിച്ചു.
എങ്കിലും അവസാന അധ്യായങ്ങൾക്ക് വേഗത കൂടി എന്ന് ചില നിരൂപകരും അഭിപ്രായപ്പെട്ടിട്ടുണ്ട്.
ഈ കൃതിക്കു ശേഷം റൗളിംഗിനെ അവരുടെ പ്രിയ നോവലിസ്റ്റ് കൂടിയായ ജെയ്ൻ ഓസ്റ്റിൻ , അക്കാലത്തെ പ്രമുഖ ബാലസാഹിത്യകാരൻ റോൾഡ് ഡാൾ , പുരാതന ഗ്രീക്ക് കഥാകാരൻ ഹോമർ എന്നിവരോട് താരതമ്യപ്പെടുത്തപ്പെട്ടിട്ടുണ്ട്.
ലോർഡ് വോൾഡമോട്ട് ആയിരുന്നു ചരിത്രത്തിലെ ഏറ്റവും നീചനായ ദുർമന്ത്രവാദി.
ഹാരി പോട്ടറുടെ മാതാപിക്കാളെ വോൾഡമോട്ട് വധിച്ചു.
ഹാരിയെ വധിക്കാൻ ശ്രമിച്ചപ്പോൾ വോൾഡമോട്ട് അപ്രത്യക്ഷനായി.
മാന്ത്രികലോകം വോൾഡമോട്ടിന്റെ വീഴ്ച ആഘോഷിക്കുന്ന സമയത്ത് മാന്ത്രികനായ റൂബിയസ് ഹാഗ്രിഡും ഹോഗ്വാർട്സ് പ്രൊഫസർമാരായ ഡംബിൾഡോറും മക്ഗൊണഗാളും ഹാരിയുടെ അവന്റെ മാന്ത്രികരല്ലാത്ത അമ്മാവന്റെയും അമ്മായിയുടെയും കൂടെയാക്കി.
നരകതുല്യമായ അവരുടെ ഒപ്പമുള്ള പത്തു വർഷത്തെ ജീവിതശേഷം ഹാരി ഹോഗ്വാർട്സിലേക്ക് തിരിച്ചു.
ഹോഗ്വാർട്സിലേക്കുള്ള ട്രെയിനിൽ വെച്ചാണ് ഹാരി പിന്നീട് ഉറ്റസുഹൃത്തുക്കളായി മാറിയ റോൺ വീസ്‌ലി , ഹെർമിയോണി ഗ്രേഞ്ചർ എന്നിവരെയും മറ്റു സഹപാഠികളെയും പരിചയപ്പെടുന്നത്.
ഹോഗ്വാർട്സിൽ വിദ്യാർത്ഥികളെ നാലു ഹൗസായി തിരിച്ചിട്ടുണ്ട്.
ഗ്രിഫിൻഡോർ , സ്ലിതെറിൻ , റാവെൻക്ലോ , ഹഫിൾപഫ് എന്നിവയാണവ.
ഹാരിയെ സ്ലിതെറിൻ വിഭാഗത്തിലേക്ക് ചേർക്കാൻ പ്രൊഫസർ സ്നേപ്സ് ശ്രമിക്കുമ്പോൾ ഹാരി എതിർത്തു.
അങ്ങനെ ഹാരി ഗ്രിഫിൻഡോർ വിഭാഗത്തിൽ എത്തിച്ചേരുന്നു.
ഹോഗ്വാർട്സിലെ പ്രധാന കായികവിനോദമായ ക്വിഡിച്ച് മത്സരത്തിൽ ഹാരി ഗ്രിഫിൻഡോർ ടീമിനൊപ്പം പങ്കെടുക്കുന്നു.
ഹാരി ഒടുവിൽ ടീമിന്റെ വിജയത്തിന് കാരണമാവുന്നു.
കഥാന്ത്യത്തിൽ അമരത്വം നേടാൻ വേണ്ടി വോൾഡമോട്ട് ശ്രമിക്കുന്നു.
തത്ത്വചിന്തകന്റെ രത്നത്തിലാണ് (ഫിലോസഫേഴ്സ് സ്റ്റോൺ) അമരത്വമിരിക്കുന്നത്.
വോൾഡമോട്ടിന്റെ ശ്രമങ്ങളെ ഹാരി പരാജയപ്പെടുത്തുന്നു.
ലോകത്തെ സമാധാനത്തിലേക്ക് നയിക്കുന്നു.
പിന്തുടർച്ച ഹാരി പോട്ടർ പരമ്പര
ഫിലോസഫേഴ്സ് സ്റ്റോണിന്റെ വിജയത്തിനു ശേഷം ജെ.കെ റൗളിംഗ്  ഹാരി പോട്ടർ പരമ്പരയിൽ ആറു കൃതികൾ കൂടിയെഴുതിയിട്ടുണ്ട്.
ഹാരി പോട്ടർ ആന്റ് ദ ചേമ്പർ ഓഫ് സീക്രട്ട്‌സ് ആയിരുന്നു ഈ നോവലിന്റെ പിൻഗാമിയായെത്തിയത്.
1998 ജൂലൈ 2ന് ബ്രിട്ടനിലും 1999 ജൂൺ 2ന് അമേരിക്കയിലും ഈ കൃതിയിറങ്ങി.
ഒരു വർഷത്തിനു ശേഷം മൂന്നാം ഭാഗമായ ഹാരി പോട്ടർ ആന്റ് ദ പ്രിസണർ ഓഫ് അസ്കബാൻ 1999 ജൂലൈ 8ന് യുകെയിലും സെപ്റ്റംബർ 8ന് അമേരിക്കയിലും പുറത്തിറങ്ങി.
നാലാം ഭാഗം ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ 2000 ജൂലൈ 8ന് ഒരേ സമയം സ്കൊളാസ്റ്റിക്കും ബ്ലൂംസ്ബെറിയും പുറത്തിറക്കി.
പരമ്പരയിൽ ഏറ്റവും കൂടുതൽ പേജുകളുമായി പുറത്തിറങ്ങിയത് അഞ്ചാം ഭാഗമായ ഹാരി പോട്ടർ ആന്റ് ദ ഓർഡർ ഓഫ് ഫീനിക്സ് ആയിരുന്നു.
യുകെ പതിപ്പിൽ 766ഉം യുഎസ് പതിപ്പിൽ 870ഉം.
2003 ജൂൺ 21നാണ് ഈ കൃതി പുറത്തിറങ്ങിയത്.
ആറാം ഭാഗമായ ഹാരി പോട്ടർ ആന്റ് ദ ഹാഫ്-ബ്ലഡ് പ്രിൻസ് 2005 ജൂലൈ 16ന് പുറത്തിറങ്ങി.
പുറത്തിറങ്ങിയ ആദ്യ  24 മണിക്കൂറിൽ 1.1 കോടി പുസ്തകങ്ങൾ വിറ്റഴിക്കപ്പെട്ടു.
പരമ്പരയുടെ അവസാനത്തെ നോവലായ ഹാരി പോട്ടർ ആന്റ് ദ ഡെത്‌ലി ഹാലോസ് 2007 ജൂലൈ 21ന് പുറത്തിറങ്ങി.
ഈ കൃതിയും 1.1 കോടി വിൽപ്പന എന്ന നേട്ടം സ്വന്തമാക്കി.
ഹാരി പോട്ടർ ആന്റ് ദ ഫിലോസഫേഴ്സ് സ്റ്റോൺ ഇതേ പേരിൽ തന്നെ ചലച്ചിത്രമാക്കപ്പെട്ടു (ഇന്ത്യ, പാകിസ്താൻ, ശ്രീലങ്ക, അമേരിക്ക എന്നിവിടങ്ങളിൽ ഹാരി പോട്ടർ ആന്റ് ദ സോഴ്സ്സെറേഴ്സ് സ്റ്റോൺ).
വാർണർ ബ്രോസിന് ഈ ചലച്ചിത്രത്തിന്റെ അവകാശങ്ങൾ റൗളിംഗ് വിറ്റത് പത്ത് ലക്ഷം ഡോളറിനായിരുന്നു.